stanford-oval/wikipedia huggingface dataset:
Syyrian armenialaiset
Historia

Suurin osa Syyrian armenialaisista polveutuu Syyriaan Osmanien valtakunnan aikana tapahtuneen Armenialaisten kansanmurhan aikana Syyriaan pakkosiirretyistä ja sinne paenneista armenialaisista. Deir ez Zorin alue Syyriassa oli merkittävä pakkosiirtojen päätepiste. Sittemmin Syyrian armenialaisten keskukseksi muodostui Aleppon kaupunki, jossa asui ennen sisällissotaa noin 60 000 armenialaista. Pienempiä armenialaisyhteisöjä on ollut Kessabissa, Kamishlissa, Yacubiyahissa, Kobanessa ja Damaskoksessa. Arabinationalismin myötä monet Syyrian armenialaiset kokivat olonsa uhatuiksi ja suuret määrät heitä muutti maasta 1960- ja 1970-luvuilla. Ennen Syyrian sisällissodan alkua heitä oli kuitenkin vielä arviolta 100 000.
Sisällissodan puhjettua armenialaisia alkoi muuttaa pakolaisiksi vuodesta 2012 lähtien. Tuona vuonna yhteensä noin 6 500 armenialaista pakeni maasta, ja seuraavana vuonna luku kasvoi 11 000:een. Pakolaisten suosima kohdemaa on Armenia, jossa oli vuonna 2015 arviolta noin 15 000 syyrialaista turvapaikanhakijaa, ja suurin osa heistä oli Syyrian armenialaisia. Osa Syyriasta tulleista armenialaisista on asettunut kiistellylle Vuoristo-Karabahin alueelle. Sisällissodan aikana armenialaiset ovat tukeneet enimmäkseen Syyrian presidentti Bashar al-Assadin hallintoa. Armenialaisten historiallisena vihollisenaan pitämä Turkki kannattaa puolestaan Assadin hallinnon kaatamista. Syyrian armenialaiset ovat syyttäneet Turkkia esimerkiksi jihadistien päästämisestä maan Syyrian vastaisen rajan yli pääasiassa armenialaiseen Kessabin kaupunkiin vuonna 2013. Sisällissodan aikana armenialaiset ovat joutuneet sieppausten, kiristysten ja murhien uhreiksi. Aleppossa asuu vielä noin 40 000 armenialaista, ja suurin osa heistä hallituksen hallitsemissa osissa kaupunkia.
Kulttuuri

Suurin osa armenialaisista kuuluu Armenian ortodoksiseen kirkkoon, jonka lisäksi Armenian katolilaisella kirkolla on noin 20 000 jäsentä. Armenialaiset ovat säilyttäneet omat tapansa, kielensä, koulunsa ja lehtensä. Monille ajatus sulautumisesta ympäröivään yhteiskuntaan on vastenmielinen. Monet armenialaisista ovat perinteisesti olleet kauppiaita, ja heidän taloudellinen tilanteensa on tyypillisesti hyvä. Suurin osa Syyrian armenialaisista puhuu armeniaa ja arabiaa.
Armenialainen kirkko Aleppossa.
Tallinna 21. Kool

Tallinna 21. Kool.
Tallinna 21. Kool on koulu Tallinnassa, Virossa. Koulussa toimii sekä peruskoulu että lukio. Se sijaitsee osoitteessa Raua 6. Lukuvuonna 2014-15 koulussa opiskeli yhteensä 1221 opiskelijaa.
Koulu perustettiin vuonna 1903 nimellä Tallinn kroonualgkool No. 21, jolloin koulurakennuksena toimi puinen rakennus osoitteessa J.Poska 6a. Lukukautena 1923-24 opiskelijamäärä nousi niin että opetus siirrettiin uuteen koulurakennukseen. Rakennuksen arkkitehtina toimi Artur Perna. Sittemmin rakennusta on kunnostettu vuosina 2001-2003.
Aiheesta muualla

Koulun viralliset sivut
Suspiria (soundtrack)

| Suspiria Thom Yorke |
| --- | --- | --- |

Studioalbumin tiedot
 Julkaistu: 26. lokakuuta 2018
 Kesto: 80.15
 Levy-yhtiö: XL Recordings
Thom Yorken muut julkaisut
| Tomorrow’s Modern Boxes 2014 | Suspiria 2018 | Anima 2019 |
Suspiria on  Radioheadin laulajan Thom Yorken sooloalbumi, joka julkaistiin 26. lokakuuta 2018.
Kappaleet > Levy 1

A Storm That Took Everything – 1.47
The Hooks – 3.18
Suspirium – 3.21
Belongings Thrown in a River – 1.27
Has Ended – 4.56
Klemperer Walks – 1.38
Open Again – 2.49
Sabbath Incantation – 3.06
The Inevitable Pull – 1.36
Olga's Destruction (Volk Tape) – 2.58
The Conjuring of Anke – 2.16
A Light Green – 1.48
Unmade – 4.27
The Jumps – 2.38
Kappaleet > Levy 2

Volk – 6.24
The Universe is Indifferent – 4.48
The Balance of Things – 1.08
A Soft Hand Across Your Face – 0.44
Suspirium Finale – 7.03
A Choir of One – 14.01
Synthesizer Speaks – 0.58
The Room of Compartments – 1.14
An Audition – 0.34
Voiceless Terror – 2.30
The Epilogue – 2.46
Arvostelut

Helsingin Sanomat:
Keskisuomalainen:
Soundi:
Suzuki Jimny

Vuonna 2018 esiteltyjä neljännen sukupolven Jimnyjä.
Suzuki Jimny on japanilaisen Suzukin pieni nelivetoinen maastoauto, jonka ensimmäinen sukupolvi tuotiin markkinoille vuonna 1970. Jimnyn konseptina on ollut tarjota aidosti maastokelpoinen auto edullisella hinnalla. Malli on uudistunut tavanomaisia henkilöautoja harvemmin: kolmatta sukupolvea valmistettiin 20 vuotta, kunnes vuonna 2018 julkistettiin auton neljäs sukupolvi. Alusta asti Jimnyssä on ollut erillinen tikapuurunko, kytkettävä neliveto ja alennusvaihde. Vuodesta 2021 Jimnyä myydään Euroopassa vain kaksipaikkaisena pakettiautona, koska malli ei yltänyt henkilöautoilta vaadittaviin EU:n päästörajoihin.
1. sukupolvi

Vuonna 1970 esitelty Jimny oli Suzukin ensimmäinen nelivetoinen automalli. Japanissa Kei-autoksi luokiteltu Jimny oli varustettu 360 kuutiosenttimetrin ilmajäähdytteisellä, kaksisylinterisellä kaksitahtimoottorilla, jota Suzuki käytti myös moottoripyörissään. Jeepin tavoin Jimnyssä oli kaksi vaihteistoa, toinen taka-akselia käyttävä synkronoitu neliportainen ja toinen etuakselia käyttävä kaksivaihteinen.
2. ja 3. sukupolvi

Vuonna 1981 esiteltyä Jimnyn toista sukupolvea tuotiin Suomeen syksystä 1982 lähtien nimellä Suzuki SJ410. Se oli varustettu 970 cm3 vesijäähdytteisellä moottorilla, joka tuotti 45 hevosvoimaa ja 110 km/h huippunopeuden. Toinen sukupolvi oli muotoilultaan kulmikas, vuonna 1998 esitelty kolmas pyöristetympi.
Suzuki Jimnyn kolmanteen sukupolveen perustui myös Japanin kei-automarkkinoille suunnattu Mazda-malli AZ-Offroad, joka oli varustettu 658-kuutioisella turboahdetulla bensiinimoottorilla.
4. sukupolvi

Neljännen sukupolven malleja myytiin Euroopassakin aluksi nelipaikkaisina henkilöautoina, joiden hinnat alkoivat noin 25 tuhannesta eurosta. Iltalehden koeajossa siinä nähtiin jopa samoja piirteitä ja ominaisuuksia kuin kymmenen kertaa kalliimmissa Mercedes-Benzin G-sarjan autoissa. Uusi Suzuki Jimny pääsi World Car Awards -kilpailun finaaliin kolmessa sarjassa. Suomessa se voitti vuonna 2019 oman sarjansa Iltalehden vuosittaisessa Vuoden auto Suomessa -äänestyksessä.
Pian auto vedettiin kuitenkin pois Euroopan markkinoilta, koska se ei täyttänyt Euroopan unionin vaatimuksia hiilidioksidipäästöjen rajoittamisesta. Jimnyn takaistuin poistettiin ja automalli tuotiin uudelleen Euroopan markkinoille Jimny LCV -nimisenä pakettiautona, joiden päästörajat ovat henkilöautoja väljemmät. Samalla versioiden määrä supistui yhteen, jossa on 100-hevosvoimainen 1,5 litran bensiinimoottori ja manuaalivaihteisto.
Aiheesta muualla

Kuvia tai muita tiedostoja aiheesta Suzuki Jimny Wikimedia Commonsissa
Alkuperäinen vuoden 1970 Jimny Paris Motor Show’ssa 2018.
Säteilyannos

Säteilyannos voi tarkoittaa seuraavia suureita:
Absorboitunut annos, ionisoivan säteilyn energiamäärä massayksikköä kohti; yksikkö on gray (Gy)
Ekvivalenttiannos, ionisoivan säteilyn aiheuttama biologinen vaikutus tietylle kudokselle; yksikkö on sievert (Sv)
Efektiivinen annos, ionisoivan säteilyn aiheuttama terveydellinen kokonaisvaikutus; yksikkö on sievert (Sv)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Säteilyannos”, voi hakea sivunnimihaulla, laajalla sivunnimihaulla tai tekstihaulla.
Synsiänlahti

| Synsiänlahti |
| --- | --- |
Valtiot:   Suomi
Paikkakunta:  Jyväskylä (Korpilahti)
Koordinaatit:  61°57′13″N, 25°46′29″E
Mittaustietoja
 fiSynsiänlahti 
Synsiänlahti on Päijänteen lahti Korpilahdella. Se haarautuu etelän Mustanselästä ja levenee kohden etelää. Lahden suualuetta sanotaan Lusikkavedeksi. Lahdessa on useita saaria, joista suurin on Haapasaari. Lahden länsirannalla on Oittilan kylä.
Syyrialaiset

Syyrialaiset (arab. سوريون‎‎) ovat Syyrian asukkaita, joilla on Levantin seemiläinen syntyperä. Syyrian kansan kulttuurinen ja kielellinen perintö on sekoitus kotoperäisistä piirteistä ja muista kulttuureista, jotka ovat hallinneet maata ja sen alueella asuvia ihmisiä vuosituhansien ajan.
Syyrian tasavallan väkiluku oli vuonna 2017 yli 18 miljoonaa, minkä lisäksi syyrialaispakolaisia oli neljä miljoonaa. Diasporassa elää 15 miljoonaa ihmistä, joilla on syyrialainen syntyperä. Nämä ihmiset ovat muuttaneet asumaan Pohjois-Amerikkaan (Yhdysvallat ja Kanada), Euroopan unionin jäsenvaltioihin (mm. Ruotsi, Ranska, Saksa), Etelä-Amerikkaan (mm. Brasilia, Argentiina, Chile, Venezuela, Kolumbia), Australiaan ja Afrikkaan.
Aiheesta muualla

Kuvia tai muita tiedostoja aiheesta Syyrialaiset Wikimedia Commonsissa
Suspended Animation (Fantômasin albumi)

| Suspended Animation Fantômas |
| --- | --- | --- |

Studioalbumin tiedot
 Äänitetty : Kesällä 2003
 Julkaistu: 5. huhtikuuta 2004 (rajoitettu erä), 14. heinäkuuta 2004
 Tuottaja(t): Mike Patton
 Tyylilaji: Avant-garde metal
 Kesto: 43.46
 Levy-yhtiö: Ipecac Recordings
Fantômasin muut julkaisut
| Delìrium Còrdia 2004 | Suspended Animation 2005 | Animali In Calore Surriscaldati Con Ipertermia Genitale 2005 |
Suspended Animation on neljäs studioalbumi superyhtye Fantômasilta. Tämä konseptialbumi sisältää sarjakuvamaista musiikkia kuin myös kunnianosoituksen huhtikuulle. Ensimmäisen rajoitetun erän mukana sai minikalenterin vuoden 2005 huhtikuusta, johon oli merkitty: "This calendar belongs to: .......... Your name" (”tämän kalenterin omistaa: .......... sinun nimesi”).
Kappaleet

Kaikki kappaleet ovat Mike Pattonin säveltämiä.
"04/01/05 Friday" – 0:34
"04/02/05 Saturday" – 2:10
"04/03/05 Sunday" – 1:45
"04/04/05 Monday" – 1:32
"04/05/05 Tuesday" – 0:33
"04/06/05 Wednesday" – 2:25
"04/07/05 Thursday" – 1:08
"04/08/05 Friday" – 1:09
"04/09/05 Saturday" – 1:17
"04/10/05 Sunday" – 2:19
"04/11/05 Monday" – 2:17
"04/12/05 Tuesday" – 1:15
"04/13/05 Wednesday" – 1:31
"04/14/05 Thursday" – 2:20
"04/15/05 Friday" – 0:39
"04/16/05 Saturday" – 0:49
"04/17/05 Sunday" – 0:45
"04/18/05 Monday" – 0:47
"04/19/05 Tuesday" – 0:40
"04/20/05 Wednesday" – 1:49
"04/21/05 Thursday" – 1:39
"04/22/05 Friday" – 2:05
"04/23/05 Saturday" – 0:58
"04/24/05 Sunday" – 1:48
"04/25/05 Monday" – 0:31
"04/26/05 Tuesday" – 1:31
"04/27/05 Wednesday" – 1:12
"04/28/05 Thursday" – 1:30
"04/29/05 Friday" – 1:28
"04/30/05 Saturday" – 3:08
Arvostelut

All Music Guide:
Tekijät

Mike Patton - Laulu, tuottaja, kansi- ja välilehtitaide
Dave Lombardo - Rummut
Buzz Osborne - Kitara
Trevor Dunn - Basso
Yoshitomo Nara - Kansi- ja välilehti taide
S. Husky Hoskulds - Ääni työskentely, Miksaus
Gene Grimaldi - Masterointi
Martin Kvamme - Kansi- ja välilehtitaide
Carl Stalling - Samplet
Aiheesta muualla

Suspended Animation (Fantômasin albumi) Discogsissa. (englanniksi)
Albumi Suspended Animation (Fantômasin albumi) Encyclopaedia Metallum -sivustolla (englanniksi)
Tees

| Tees |
| --- | --- |
 Teesjoki Low Dinsdalen kylässä.
Alkulähde:  Cross Fell, Penniinit
Laskupaikka:  Pohjanmeri
Maat:   Yhdistynyt kuningaskunta
Pituus:  137 km
Valuma-alue:  1 830 km²
Tees on Koillis-Englannissa virtaava joki, jonka pituus on lähes 140 kilometriä ja valuma-alue yli 1 830 neliökilometriä. Se saa alkunsa Penniineiltä ja muodostaa yläjuoksullaan useita vesiputouksia, joista kuuluisin on nimeltään High Force. Tämän jälkeen joki mutkittelee kohti itää alavien maiden halki ja ohittaa useita pieniä maalaiskaupunkeja. Pian Darlingtonin jälkeen se kääntyy koilliseen, kiertää Stockton-on-Teesin kaupungin ja laskee lopulta Middlesbrough’n kohdalla Pohjanmereen.
Englantilaisen kansantaruston mukaan Teesjoessa elää Peg Powler -niminen ruma, vanha akka, jolla on vihreä iho, pitkä tukka ja terävät hampaat. Kerrotaan, että hän voi kiskoa varomattoman rannallaolijan nilkoista virtaan ja hukuttaa tämän.
Aiheesta muualla

Kuvia tai muita tiedostoja aiheesta Tees Wikimedia Commonsissa
Teppo Vapaus

Teppo Vapaus, oikealta nimeltään Frank Leppänen, on suomalainen toimittaja ja muusikko. Hän on työskennellyt toimittajana YleX-radiokanavalla, Soundi-lehdessä ja perustamassaan Nälkä.fi-verkkolehdessä.
Vapaus toimitti ja juonsi YleX:llä Uuden musiikin rockshow -ohjelmaa vuodesta 2018. YleX ilmoitti heinäkuussa 2021, että ohjelma jää toistaiseksi tauolle. Ohjelmaan oli viitattu Instagramissa toimineen Punkstoo-tiliin liittyvissä keskusteluissa. Helsingin Sanomien tietojen mukaan keskustelut liittyivät ohjelman toimittajaan. Syyskuussa 2021 YleX ilmoitti, että Uuden musiikin rockshow loppuu ja että Vapaus vetäytyy ohjelmasta.
Vapaus on saanut yhdessä neljän muun Ylen musiikkitoimittajan kanssa Suomen Musiikintekijät ry:n myöntämän Pro Musiikintekijät -kun­niamaininnan suomalaisen kevyen musiikin hyväksi tekemästään työstä.
Vuonna 2012 ilmestyi Vapauden kirjoittama kirja Herra Ylpöstä.
Taurean Blacque

| Taurean Blacque> Herbert Middleton, Jr..Henkilötiedot |
| --- | --- |
Syntynyt: 10. toukokuuta 1941 Newark, New Jersey, Yhdysvallat
Kuollut: 21. heinäkuuta 2022
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Taurean Blacque (oik. Herbert Middleton, Jr.; 10. toukokuuta 1941 Newark, New Jersey Yhdysvallat – 21. heinäkuuta 2022) oli yhdysvaltalainen televisio- ja elokuvanäyttelijä.
Blacque näytteli etsivä Neal Washingtonin roolia televisiosarjassa Hill Street Blues. Hän valitsi itselleen nimen "Taurean", koska hänen astrologinen merkkinsä oli härkä. Hänellä oli 12 lasta, joista moni oli adoptoitu.
Tepponen

Tepponen on seuraavien henkilöiden sukunimi:
Aimo Tepponen (1924–2000), näyttelijä
Eino Tepponen (1932–1997), kuvittaja ja pilapiirtäjä
Marjukka Tepponen (s. 1984), sopraano
Olga Tepponen (1859–1942), käsityöalan yrittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Susanna Gideonsson

| Susanna Gideonsson |
| --- | --- |
 Gideonsson vuonna 2023.
Landsorganisationenin puheenjohtaja
 2020–2024  
Edeltäjä:  Karl-Petter Thorwaldsson
Seuraaja:  Johan Lindholm
Henkilötiedot
Syntynyt: 1963 (ikä 60–61)
Susanna Gideonsson (s. 1963) on ruotsalainen ammattiyhdistysjohtaja, joka toimi ammattiliittojen keskusjärjestö Landsorganisationenin puheenjohtajana vuosina 2020–2024. Tätä ennen hän oli Handelsanställdas förbund -liiton puheenjohtaja vuodesta 2014. Gideonsson on kotoisin Storumanin kunnassa sijaitsevasta Umnäsistä ja asuu Uumajassa.
Aiheesta muualla

Kuvia tai muita tiedostoja aiheesta Susanna Gideonsson Wikimedia Commonsissa
Tanska lasten Eurovision laulukilpailussa

| Tanska lasten Eurovision laulukilpailussa |
| --- | --- |

Paikallinen TV-asema:  DR
Toiminut isäntämaana:  2003
Esiintymiset
Ensiesiintyminen:  2003
Esiintymiskerrat:  3
Paras sijoitus:  4.
Huonoin sijoitus:  5.
Paras pistemäärä:  121
Huonoin pistemäärä:  93
Tanska on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Tanskan paras sijoitus on vuodelta 2005, jolloin se sijoittui neljänneksi Nicolain esittämällä kappaleella "Shake Shake Shake".
Tanska järjesti vuoden 2003 kilpailun.
Osallistujat

| Vuosi | Esittäjä | Kappale | Sijoitus | Pisteet |
| --- | --- | --- | --- | --- |
| 2003 | Anne Gadegaard | "Arabiens Drøm" | 5 | 93 |
| 2004 | COOL KIDS | "Pigen er min" | 5 | 116 |
| 2005 | Nicolai | "Shake Shake Shake" | 4 | 121 |
Suomen Keskustanaiset

| Suomen Keskustanaiset |
| --- | --- |
Perustettu:  1945
Toiminnanjohtaja:  Mervi Mäki-Neste
Puheenjohtaja:  viestintäyrittäjä Päivi Mononen-Mikkilä
Jäsenlehti:  Avain 
Aiheesta muualla
www.keskustanaiset.fi
Infobox OKNimi-testi OK: 
Suomen Keskustanaiset on Suomen Keskusta rp.:hen liittyvä naisjärjestö, jolla on 21 piiriä Suomessa. Myös Suomen Keskustalla on vaalipiirejä ja maakuntia pienempiä alueita käsittäviä aluepiirejä. Hämeen vaalipiirissä on sekä Päijät-Hämeen maakunnan että Kanta-Hämeen kattavat piirit.
Historia

Esityksen Suomen Keskustan ja Keskustapuolueen edeltäjän, Maalaisliiton perustamiseksi teki kempeleläinen opettaja Naimi Tuohino 1907 Suomen Maalaisväestön Liiton edustajakokouksessa. Perustamiseen ei kuitenkaan vielä silloin ryhdytty. Maalaisliiton Naisten perustaminen tapahtui 26. huhtikuuta 1941 välirauhan aikana Maalisliiton 35. puoluekokouksen kestäessä. Perustetun naisjärjestön hyväksyi puoluekokous seuraavana päivänä.
Maalaisliiton ensimmäinen naiskansanedustaja 1907 oli Hilma Räsänen ja toinen 1908 Anna Ängeslevä.
Historia > Maalaisliiton Naiset 1941

Maalaisliiton Naisten ensimmäiseksi puheenjohtajaksi valittiin kansanedustaja Tilda Löthman-Koponen. Ensimmäinen maalaisliittolainen naisministeri oli Vieno Simonen, joka oli ministerinä sosiaaliministeriössä Urho Kekkosen neljännessä hallituksessa ja Ralf Törngrenin hallituksessa sekä maatalousministerinä Karl August Fagerholmin toisessa hallituksessa.
Kerttu Saalastista tuli Maalaisliiton ensimmäinen naisvarapuheenjohtaja 1964.
Historia > Keskustapuolueen Naiset 1965

Kun Maalaisliitto muutti nimensä Keskustapuolueeksi, muutettiin Maalaisliiton Naisten nimi Keskustapuolueen Naisiksi myös samana vuonna 1965.
Historia > Keskustanaiset

Kun Keskustapuolue muutti 1988 nimensä Suomen Keskustaksi, muuttivat Keskustapuolueen Naiset nimensä vastaavasti Keskustanaisiksi. Paavo Väyrysen luovuttua vapaaehtoisesti puheenjohtajuudesta Esko Ahon hyväksi 1990, vaihdettiin myös tahtopolitiikkaan Väyrysen tapaan sitoutunut puoluesihteeri Seppo Kääriäinen Suomen Keskustan ensimmäiseen naispuoluesihteeriin, Erja Tikkaan, joka kutsuttiin kesken Saksassa olo ajan Suomeen puoluesihteeriksi.
Suomen ensimmäinen naispääministeri oli Anneli Jäätteenmäki ja toinen naispääministeri Mari Kiviniemi.
Keskustanaisten puheenjohtajana erikoissairaanhoitaja, maatalousyrittäjä Sari Palmu, varapuheenjohtajina Marjut Lehtonen ja Päivi Mononen-Mikkilä. Keskustanaisten pääsihteerinä toimii Mervi Mäki-Neste.
Historia > Puheenjohtajat

Päivi Mononen-Mikkilä 2023-, viestintäyrittäjä
Sari Palmu 2021–2023, erikoissairaanhoitaja, maatalousyrittäjä
Ulla Parviainen 2017–2021, kansanedustaja, rehtori
Elsi Katainen 2011-2017 , kansanedustaja, agrologi AMK, maatalousyrittäjä
Anneli Jäätteenmäki 2005-2011, kansanedustaja, Euroopan parlamentin jäsen, pääministeri
Sirkka-Liisa Anttila 1994–2003, hallintonotaari, kansanedustaja, ministeri
Susanna Haapoja 2003–2005, kansanedustaja, maanviljelijä, järjestöagrologi
Hannele Pokka 1985–1994, kansanedustaja, ministeri, maaherra, ympäristöministeriön kansliapäällikkö, oikeustieteiden tohtori
Marjatta Väänänen 1971–1985, kansanedustaja, ministeri
Kerttu Saalasti 1953-1970, kansanedustaja, kaksinkertainen ministeri, agronomi ja kirjailija
Aino Luostarinen 1945–1953, kansanedustaja, maanviljelijä, Suomen toinen kunnanvaltuuston naispuheenjohtaja
Tilda Löthman-Koponen 1941–1945, kansanedustaja, kansakoulunopettaja, maanviljelijä, emäntäkoulun opettaja, alun perin nuorsuomalainen
Organisaatio > Piirit

| Piiri | Vaalipiirialue | Piiritoimisto |
| --- | --- | --- |
| Etelä-Häme | Hämeen vaalipiiri | Hämeenlinna  |
| Etelä-Pohjanmaa | Vaasan vaalipiiri | Seinäjoki  |
| Etelä-Savo | Kaakkois-Suomen vaalipiiri | Mikkeli  |
| Helsinki | Helsingin vaalipiiri |  |
| Itä-Savo | Kaakkois-Suomen vaalipiiri | Savonlinna  |
| Kainuu | Oulun vaalipiiri |  |
| Karjala | Kaakkois-Suomen vaalipiiri | Lappeenranta http://www.keskustanaiset.fi/Suomeksi/Jarjesto/Piirit/Karjala.iw3 (Arkistoitu – Internet Archive) |
| Keski-Pohjanmaa | Vaasan vaalipiiri | Kokkola  |
| Keski-Suomi | Keski-Suomen vaalipiiri | Jyväskylä  |
| Kymenlaakso | Kaakkois-Suomen vaalipiiri | Kouvola  |
| Lappi | Lapin vaalipiiri | Rovaniemi  |
| Perä-Pohjola | Lapin vaalipiiri | Tornio  |
| Pirkanmaan | Pirkanmaan vaalipiiri | Tampere  |
| Pohjois-Karjala | Savo-Karjalan vaalipiiri |  |
| Pohjois-Pohjanmaa | Oulun vaalipiiri | Oulu  |
| Pohjois-Savo | Savo-Karjalan vaalipiiri | Kuopio  |
| Päijät-Häme | Hämeen vaalipiiri | Lahti  |
| Satakunta | Satakunnan vaalipiiri | Pori  |
| Uusimaa | Uudenmaan vaalipiiri | Kerava  |
| Varsinais-Suomi | Varsinais-Suomen vaalipiiri | Turku  |
| Ylä-Savo | Savo-Karjalan vaalipiiri |  |
Aiheesta muualla

Keskustanaiset (Arkistoitu – Internet Archive)
Teppo Välimäki (toimittaja)

| Henkilötiedot |
| --- | --- | --- | --- |
Syntymäaika: 29. marraskuuta 1961 (ikä 62)
Syntymäpaikka: Pirkkala, Suomi
Valmennusura
1998–2000:  Ilves (B-jun.)
2002:  PJK
2003:  Ilves (naiset)
2004:  TPV (apuv.)
2006:  Ilves (A-jun.)
2007:  PJK
2007:  MuSa (apuv.)
2008:  EuPa
2009:  FC Kontu (apuv.)
2010:  BK-46
2011:  KajHa
2012:  Warkaus JK (apuv.)
2013:  Haka (B-jun.)

Teppo Välimäki (s. 29. marraskuuta 1961 Pirkkala) on suomalainen toimittaja ja jalkapallovalmentaja. Hän on työskennellyt muun muassa Yleisradiossa, josta Välimäki tunnetaan parhaiten entisenä Poliisi-TV:n juontajana.
Nykyään Välimäki toimii taksiyrittäjänä Valkeakoskella. Välimäki on toiminut opetustehtävissä eri media-alan oppilaitoksissa, FC Hakan B-junioreiden valmentaja, ja jalkapallovalmentajana Sammon urheilulukiossa Tampereella.
Jalkapallossa Välimäki on yli 20 vuoden ajan valmentanut useita Kakkosen, Kolmosen ja Naisten Liigan joukkueita. Lisäksi hän on työskennellyt juniorivalmennuksen parissa, muun muassa Tampereen Ilveksen A- ja B-junioreissa. Kakkosessa Välimäki on valmentanut Musan Salamaa ja BK-46:a. Naisten Liigassa hän on toiminut Ilveksen sekä FC Kontun valmentajana. Vuonna 2012 Välimäki oli sarjasta kesken kauden suljetun Warkaus JK:n kakkosvalmentaja. Vuonna 2013 Välimäki toimi FC Hakan B-junioreiden valmentajana.
Susanna Heikki

| Susanna Heikki |
| --- | --- |
 Susanna Heikki
Henkilötiedot
Syntynyt: 21. toukokuuta 1973 (ikä 51) Kolari Suomi
Ammatti:  laulaja-lauluntekijä, radiojuontaja
Muusikko
Laulukielet:  suomi
Tyylilajit:  iskelmä
  [ Muokkaa Wikidatassa ] [ ohje ]  
Susanna Heikki (s. 21. toukokuuta 1973 Kolari) on suomalainen iskelmälaulaja ja vuoden 2015 tangokuningatar.
Ura

16-vuotiaana Heikki sai kutsun, jossa häntä pyydettiin solistiksi Vega-nimiseen tanssiyhtyeeseen. Hän keikkaili Vega-yhtyeen kanssa yhteensä neljä vuotta, jonka jälkeen hän aloitti soolouransa. Hän lopetti keikkailun vuonna 2001 jäätyään äitiyslomalle. Vuonna 2007 Heikki palasi esiintymislavoille.
Heikki on toiminut Dannyn kiertueilla ja Taikaa...-levyllä taustalaulajana.  Paitsi laulajana, Heikki on työskennellyt myös muun muassa radiojuontajana Radio Nostalgia -kanavalla.
Heikki valittiin tangokuningattareksi vuoden 2015 Seinäjoen Tangomarkkinoilla. Aiemmin hänet oli valittu tangoprinsessaksi vuonna 1997.
Diskografia

Susanna Heikki (1998)
Pakene (1999)
Vietelleen (2004)
Jos rakkaus sattuu (2014)
Aiheesta muualla

Susanna Heikin kotisivu
Susanna Heikin esittely Auraviihteen sivuilla (Arkistoitu – Internet Archive)
Kuvia tai muita tiedostoja aiheesta Susanna Heikki Wikimedia Commonsissa
Seinäjoen tangomarkkinoiden tangokuningattaret
| --- | --- |
1980-luku:   1987: Arja Sipola  1988: Kirsi Rissanen  1989: Arja Koriseva 
1990-luku:   1990: Jaana Lammi  1991: Kaija Pohjola  1992: Eija Kantola  1993: Merja Raski  1994: Tiina Räsänen  1995: Marita Taavitsainen  1996: Saija Varjus  1997: Niina Päivänurmi  1998: Kirsi Ranto  1999: Taina Kokkonen 
2000-luku:   2000: Mira Kunnasluoto  2001: Mira Sunnari  2002: Johanna Pakonen  2003: Saija Tuupanen  2004: Johanna Debreczeni  2005: Kati Fors  2006: Elina Vettenranta  2007: Jenna Bågeberg  2008: Hanna Talikainen 
2010-luku:   2011: Mervi Koponen  2013: Heidi Pakarinen  2014: Maria Tyyster  2015: Susanna Heikki  2016: Erika Vikman  2017: Aino Niemi  2018: Saana Sassali  2019: Pirita Niemenmaa 
2020-luku:   2022: Heta Halonen  2023: Charlotta Saari  2024: Miia Laitinen
Syyrian energiapolitiikka

Syyrian energiapolitiikka kertoo Syyrian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.
Syyria